Word deel van die groter, beter beweging - Falcon equipment
Home » Word deel van die groter, beter beweging
2020-08-072021-04-12https://www.falconequipment.co.za/wp-content/uploads/2015/10/logo.jpgFalcon equipment 200px200px
Wentelsnyers werk wyer
Boere boer al hoe groter en skaf ook groter, sterker trekkers aan om die werk vinniger klaar te maak. Die imple- mente wat saam met die trekkers inge- span word, moet kan byhou om die trekkers se hoër werkverrigting te benut.
Daarom het Falcon Agricultural Equipment reeds etlike jare gelede snyers wat wyer sny bekend gestel. Daarmee benut die boer die krag wat sy trekker lewer doeltreffender en winsgewender. Hierdie snyers en ander hooimaaktoerusting werk al met groot sukses op talle plase.
Wentelsnyer wat tot 4,5 meter wyd werk
Die grootste wentelsnyer wat in Suid- Afrika vervaardig word, is die Falcon F60-450 Flexwing. Die snyer is spesifiek ontwerp om plaaslike toestande baas te raak en sny 4,5 meter wyd. Dit is oor en oor as uiters doeltreffend bewys en is ook betroubaar en duursaam, soos alle Falcon-implemente.
Die Falcon Flexwing se sukses is deels te danke aan die eenvoudige ontwerp wat hoë werkverrigting en lae versieningskoste meebring.
Die Flexwing-wentelsnyer is uiters aanpasbaar en kan met enige trekker van 50 tot 150 kW werk. Die 4,5-meter wentelsnyer wat met 'n 50-kW trek- ker gesleep word bied dus uitstekende werksuitset teen 'n lae koste. Die wen- telsnyer se veerstelsel help ook dat die trekker sy werkspoed kan handhaaf.
Falcon bied ook sleep- of semi-sleep modelle met snywydtes van 3 meter.
Hulle almal sny skoon en is uiters doel- treffend en betroubaar. Die sleepmodel- le is geskik vir kleiner trekkers as die semi-sleep modelle.
Die wyer wentelsnyers bou voort op Falcon se reputasie van betroubaarheid in die landboubedryf.
Die ikoniese Falcon Hooimaker®
Die Falcon Hooimaker® het oor die afgelope 35 jaar bekend geword as Suid-Afrika se gunstelling snymasjien as gevolg van sy betroubaarheid en duursaamheid. Die groot, 3,5-meter Hooimaker® het twee rotors wat die im- plement in staat stel om dubbel die vo- lume gras te sny as wat 'n enkel-rotor snyer sou kon doen. Die snyer is ook beskikbaar in sleep- en semi-sleepmo- delle. Die semi-sleepmodel staan bekend as die F60/350V Hooimaker® en is ontwerp om beter te sny oor onge- lyke oppervlaktes. Die F60/350V Hooi- maker® benodig 'n trekker van minstens 75 kW met 'n driepunthaak.
Die F60/350VT is die sleepmodel van die Hooimaker® en word agter die trek- ker gehaak met 'n trekstang. Hierdie model het wiele, wat beteken dat die trekker hom nie van die grond af hoef te lig met die driepunt nie. Dit is die ideale implement om op gelyke opper- vlaktes te gebruik en dit kan agter eni- ge trekker van meer as 55 kW ingespan word. Daar is 'n daadwerklike bespar- ing in diesel wanneer een van die groot Falcon Hooimakers® ingespan word in plaas daarvan om twee van die kleiner modelle te gebruik.
Falcon is vanjaar 35 jaar oud. Die geheim tot hulle sukses is deurlopende vernuwing, goeie gehalte en betrou- baarheid. Met 'n uitgebreide hande- laars-netwerk bied hulle persoonlike diens aan die boere van Suid-Afrika en dele van Sub-Sahara Afrika.
Vanaf 1985 het Falcon al drastiese veranderings beleef. Wat begin het as 'n klein familie-onderneming, het gegroei tot een van die grootste name in die landboubedryf.
Falcon is ook al 'n gevestigde han- delsnaam in Suid-Afrika, met toerus- ting wat uitgevoer word na meer as tien ander Afrika-lande. Binne die grense van Suid-Afrika spog hulle met 'n handelsnetwerk van meer as 350 takke waarvan 110 uitsluitlik op meganisasie konsentreer.